b'\n_START_ARTICLE_\n\xc5\xa0tefan Ko\xc5\xbeuh\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tefan Ko\xc5\xbeuh je svoje otro\xc5\xa1tvo pre\xc5\xbeivel na Goste\xc4\x8dah pri \xc5\xa0kofji Loki. H kapucinom je vstopil leta 1982, teologijo pa je \xc5\xa1tudiral v Ljubljani. Diplomiral je leta 1988 z diplomskim delom \xc4\x8clovekov odnos do stvarstva, ekolo\xc5\xa1ki problemi v lu\xc4\x8di teologije. Po zaklju\xc4\x8dku \xc5\xa1tudija v Ljubljani v letih 1988-1990 opravlja podiplomski magistrski \xc5\xa1tudij fran\xc4\x8di\xc5\xa1kovske duhovnosti v Rimu. V duhovnika je bil posve\xc4\x8den leta 1989._NEWLINE_Med 1991 in 2001 deluje kot vzgojitelj novincev in nekaj \xc4\x8dasa tudi kot predstojnik samostana v Vipavskem Kri\xc5\xbeu ter svetovalec provinciala. Leta 1994 v Slovenijo vpelje Delavnice molitve in \xc5\xbeivljenja. Po letu 2001 nastopi slu\xc5\xbebo tajnika Generalnega urada za fomacijo bratov kapucinov, ki jo opravlja do leta 2006. Aprila 2008 je izvoljen za provinciala slovenskih kapucinov in septembra 2008 za predsednika vi\xc5\xa1jih predstojnikov bratov kapucinov srednje in vzhodne Evrope.'